**Kedves hetedikesek!**

Ezen a héten lezárjuk a határozók témakörét.

Pénteken egy Redmentás dolgozatot fogtok írni. Csak pénteken lesz nyitva, 10 és 12 óra között. Háromszor próbálkozhattok, és a feladatsorra 60 percetek lesz.

Szokásomhoz híven íme a feladatsor tematikája:

1. **Határozós szószerkezeteket kell felismerned, és megnevezned**.

pl.: *ebéd után pihenünk* = időhatározós szószerkezet

Tehát, az első feladatban 8 ilyen szószerkezetet kapsz. Nem egész mondatot, csak állítmányt és határozót.

1. **Mondatelemzés**

Ez egy kicsit rendhagyó lesz, mert nem tudod aláhúzni. Helyette egy egyszerű megoldást találtam ki: írd a szavak mellé, hogy azok milyen mondatrész szerepét töltik be!

pl: *Gréta elmerült az emlékeiben.*

 *Gréta: alany*

 *elmerült: állítmány*

 *az emlékeiben: képes helyhatározó*

Most nem aláhúzod, hanem odaírod. Ha neked könnyebb: írd le a mondatot egy papírra, és elemezd a szokott módon, majd utána ír le a fentiek szerint. Ne aggódj! Úgy állítom be az időkeretet, hogy akkor is legyen elég időd befejezni, ha előbb leírod egy papírra, elemzed a szokásos módon.

**Néhány mondatnak kérem az ágrajzát is.**

Megadtam a három mondatot és a három ágrajzot. Párosítani kell.

**Meg kell állapítani néhány, a fenti mondatokból kiemelt szó szófaját.**

Tanácsom: keresd vissza a mondatot, hogy biztosan jó választ adj!

1. **Bővítsd az alábbi tőmondatot különböző határozókkal, amelyeknek megadtam a kifejezőeszközét is! Buksi ugat.**

pl.: *helyhatározó – névutós névszó*

*Buksi a kerítés mögött ugat.*

Hét ilyen feladattal fogsz találkozni.

1. **Válaszolj a Mivel? Kivel? Milyenné? Hogyan? kérdésekre a megadott szavakkal. A rövidítéseket őrizd meg!**

Ebben a feladatban a –val, -vel, -vá, -vé ragok v hangjának a hasonulására kell figyelned!

pl.: *cm-rel, Tóthtal, …*

Ez a dolgozat tematikája.

Írásbeli feladatot nem kaptok. A munkafüzetben található a fentiekhez hasonló feladat. Gyakorolni a mf. illetve a tk. feladatainak kitöltésével tudsz (a határozók témakörből mindent).

Ha bármilyen kérdésed van (nem érted valamelyik határozót, bizonytalan vagy annak felismerésében), keress meg. Segítünk, válaszolunk!

**Sok sikert, és kitartást kívánunk!**

**Ne feledd, április 24-én, 10 és 12 óra között témazáró, amelyet az alábbi linken érhettek el:**

[**https://redmenta.com/Vass+7+hat%C3%A1roz%C3%B3k**](https://redmenta.com/Vass%2B7%2Bhat%C3%A1roz%C3%B3k)

**direktcím: Vass 7 határozók**

**Ha bárkinek bármilyen gondja, problémája van bármivel kapcsolatban, keressetek, hogy segíthessünk!**

**Üdvözlettel: Zsuzsa néni és Ibi néni**